จนท.ควบคุมตัว นักศึกษา มนร. ตั้งข้อหาระเบิดสะพาน
เจ้าหน้าที่จากหน่วยเฉพาะกิจจังหวัดนราธิวาส 36 เข้าควบคุมตัว กรรมการสมาพันธ์นิสิตนักศึกษานราธิวาส พร้อมตั้งข้อหาระเบิดสะพาน18.00 น. วานนี้ (2 ก.ค.) นายแวสะมะแอ ยูมะโซ นักศึกษามหาวิทยาลัยนราธิวาสราชนครินทร์ และกรรมการสมาพันธ์นิสิตนักศึกษานราธิวาสถูกเจ้าหน้าที่จากหน่วยเฉพาะกิจจังหวัดนราธิวาส 36 เข้าควบคุมตัวจากที่บ้านและนำตัวไปยังหน่วยเฉพาะกิจจังหวัดนราธิวาส 36โดยกระบอกเสียงนักศึกษาชายแดนใต้ ซึ่งเป็นองค์กรส่วนหนึ่งของสหพันธ์นิสิตนักศึกษาจังหวัดชายแดนภาคใต้ (สนน.จชต.)เปิดเผยกับผู้สื่อข่าวว่า นายแวสะมะแอ ยูมะโซ ได้ถูกเจ้าหน้าที่ตั้งข้อหา วางระเบิดทีสะพานบ้านน้ำแบ่ง ม.6 ต.ไพรวัน อำเภอตากใบ จังหวัดนราธิวาส และองค์กรกระบอกเสียงนักศึกษาใต้ฯ ยังได้ยืนยันกับผู้สื่อข่าวว่า ในวันเกิดเหตุนั้นมีผู้เห็นผู้ถูกจับกุมอยู่ทีโรงเรียนตายุลอิสลาม อ.บาเจาะ จ.นาธิวาส ซึ่งเป็นโรงเรียนที่นายแวสะมะแอ เป็นอาจารย์สอนอยู่ทั้งนี้เหตุระเบิดทีสะพานบ้านน้ำแบ่ง ที่อำเภอตากใบ จังหวัดนราธิวาส ดังกล่าวนั้น ตามรายงานของข่าวสด (ระบุว่า เกิดขึ้นเมื่อเวลา 11.40 น. วันที่ 26 มิ.ย. ที่ผ่านมา พ.ต.อ. เสน่ห์ จรรยาสถิต ผกก.สภ.ตากใบ จ.นราธิวาส รับแจ้งเหตุคนร้ายจุดชนวนระเบิดรถจักรยานยนต์บอมบ์ดักสังหารทหารพราน สังกัดกรมทหารพรานที่ 11 ที่บริเวณหัวสะพานบ้านน้ำแบ่ง ม.6 ต.ไพรวัน มีทหารพรานและชาวบ้านบาดเจ็บหลายราย จึงรุดตรวจสอบพร้อม พ.ต.ท.สมบูรณ์ คงแดง สว.นปพ.จ.นราธิวาส พ.ต.ท.กระจ่าง รักษ์ณรงค์ หน.กองพิสูจน์หลักฐานที่เกิดเหตุอยู่บริเวณเชิงสะพานพบซากรถจักรยานยนต์ยี่ห้อฮอนด้าดรีม ไม่ติดแผ่นป้ายทะเบียน ดัดแปลงติดพ่วงข้างถูกแรงระเบิดพังไม่มีชิ้นดี เศษชิ้นส่วนกระจายเต็มถนน จากการตรวจสอบอย่างละเอียดยังพบชิ้นส่วนถังแก๊สหุงต้ม รวมถึงไปซากชิ้นส่วนของวิทยุสื่อสารกระจายปะปนอยู่ด้วย ห่างออกไปประมาณ 300 เมตร พบรถโดยสารยี่ห้อยี่ห้อฮีโน่ สีเขียวอ่อนทะเบียน 31-3189 กทม. ของบ.วีนัสทัวร์ จก. สภาพกระจกหน้าและข้างซ้ายแตกละเอียด ตัวถังด้านหน้าและด้านซ้ายยังถูกสะเก็ดระเบิดเป็นรูพรุน ใกล้กันพบรถพ่วงบรรทุกปูนซีเมนต์ผง 18 ล้อ สีขาว ทะเบียน 80-5308 นราธิวาส ของ บ.อี. แอนส์ซี ดีเวลลอปเม้นท์ จก. บริเวณกระจกหน้าแตกและบริเวณตัวถังด้านซ้ายถูกสะเก็ดระเบิดได้รับความเสียหาย ส่วนผู้บาดเจ็บมีทั้งสิ้น 14 ราย ทั้งทหารและพลเรือน ส่วนใหญ่ถูกเศษกระจกบาดจยย.บอมบ์ ถล่มบัสทหาร =
 เจ้าหน้าที่จากหน่วยเฉพาะกิจจังหวัดนราธิวาส 36 เข้าควบคุมตัว กรรมการสมาพันธ์นิสิตนักศึกษานราธิวาส พร้อมตั้งข้อหาระเบิดสะพาน 18.00 น.
ชายแดนใต้,สมาพันธ์นิสิตนักศึกษานราธิวาส,สหพันธ์นิสิตนักศึกษาจังหวัดชายแดนภาคใต้,องค์กรกระบอกเสียงนักศึกษาใต้,แวสะมะแอ ยูมะโซ